Document ID: /roh_data/filtered/fineweb-2-filterrobots_roh.jsonl.gz/56027

Dals 2 fin ils 4 da favrer è la citad da Cuira daventada la chapitala dal chant da chors. 66 chors cun bun 1900 chantaduras e chantadurs èn sa rimnads per sa mesirar durant la 11avla concurrenza svizra dals chors 2024. RTR ha accumpagnà ils chors ed ha fatg registraziuns en ils trais locals da la concurrenza. Tranter quellas registraziuns èn era dus concerts tematics. En la Baselgia Son Gliezi a Cuira ha gì lieu il concert cun il tema “Klangliches”. Là eran ils chors Chor viril Surses, Frauenchor Bubikon, Kammerchor NOTABENE Basel, Gruppo Vocale Cantadonna e l’Ensemble vocal DeMusica da la partida.